OpenLLM-France/wikimedia huggingface dataset:
# Timàlia de Harington

La timàlia de Harington (Cyanoderma ambiguum) és un ocell de la família dels timàlids (Timaliidae).

## Hàbitat i distribució

Viu entre la malesa densa, matolls, herba, bambú i arbusts al nord-est de l'Índia, nord de Myanmar, sud-oest de la Xina, nord i est de Tailàndia, nord d'Indoxina i sud de Laos.

## Taxonomia

Classificada al gènere Stachyridopsis, va ser inclosa a Cyanoderma pel Congrés Ornitològic Internacional arran treballs com el de Dickinson et Christidis 2014. Ha estat considerat pel Handbook of the Birds of the World un grup subespecífic de Cyanoderma ruficeps.

## Referències

* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
* ↑ EC Dickinson i L Christidis (Eds). 2014. The Howard & Moore Complete Checklist of the Birds of the World. 4th Edition, Volume 2 Passerines. Aves Press, Eastbourne, Regne Unit
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Dubcat

Dubcat és una formació musical catalana formada l'any 2016. Beuen de sonoritats de l'electrònica britànica i la seva tradició clubbing i de fusió amb ritmes forans com el reggae i el Hip Hop. Entre les seues influències trobem des del duet raggaelectrònic Mattafix fins Die Antwoord, passant per Massilia Sound System, Ràdio Macramé o els Pet Shop Boys.
A finals de 2016 van presentar el seu primer single "A temps". El maig de 2017 van publicar "La diferència" (New Beats, 2017). Un disc post-produït i mesclat pel productor Mark Dasousa, referent en l'escena musical valenciana. El trio format per Joan Llobera (veu), Mireia Lorente (veu) i Marc Taulé (bases i veus), van comptar, igual que en el single anterior "A temps", amb la col·laboració de Marta Trujillo (Sound Six) a les veus.
El primer tema del disc és "Spank me", un al·legat sobre l'alliberament sexual. El videoclip d'aquest tema va tenir força èxit i viralitat a les xarxes socials. La direcció d'aquest va anar a càrrec de Pau Berga i Tresdeu Media, autors de populars clips de músics com Zoo, Aspencat o Los Chikos del Maiz.
# Arbre (desambiguació)

«Arbre» té aquests significats:
* Biologia:
** Arbre, planta capaç de créixer gràcies a una estructura que forma un tronc.
** Arbre fruiter, espècie vegetal que es conrea per obtenir el seu fruit.
** Arbre de la vida, metàfora per explicar la unitat de tota la vida.
** Arbre filogenètic, representació gràfica que mostra les relacions evolutives entre éssers vius.
** Arbre genealògic, grafisme que exposa les relacions de parentiu entre diferents membres d'una mateixa família.
* Enginyeria: Arbre de lleves, mecanisme destinat a transformar el moviment circular d'un eix en un moviment lineal.
* Heràldica: Arbre de Sobrarbe, escut del mític Regne de Sobrarbe, actualment forma part de l'escut oficial de la
* Informàtica:
** Arbre (estructura de dades), estructura de dades jeràrquica que conté una col·lecció d'elements distribuïts en nodes enllaçats.
** Arbre-B, estructures de dades d'arbre que es troben comunament en les implementacions de bases de dades i sistemes d'arxius.
** Xarxa en arbre, topologia de xarxa on cada node pot estar connectat a un node superior i del que poden penjar diversos nodes inferiors formant un arbre.
** Línia d'arbres, conjunt de dos o més arbres, generalment coaxials, que cooperen mitjançant qualsevol sistema d'acoblament.
** Arbre binari, estructura de dades en la qual cada node sempre origina dos possibles resultats.
* Literatura: Arbre de ciència, obra de Ramon Llull.
* Matemàtiques:
** Arbre (teoria de grafs), graf en el qual dos vèrtexs estan connectats per exactament un camí.
** Arbre d'expansió, en teoria de grafs graf connex és un subconjunt de les arestes del graf que és acíclic i connecta tots els vèrtexs del graf.
** Arbre de Stern-Brocot, estructura que en teoria dels nombres permet d'enumerar tots els nombres racionals no negatius.
* Nàutica: Arbre de mitjana, en els vaixells de tres o més pals, el pal arbrat a popa.
* Terminologia: Arbre de camp, estructura conceptual d'un diccionari.
* Miscel·lània:
** Arbre de Guernica, roure situat davant de la Casa de Juntes en la localitat biscaina de Gernika.
** Arbre de Nadal, objecte de decoració típica de Nadal.

## Referències

* ↑ «Arbre (desambiguació)». Gran Enciclopèdia Catalana. Barcelona: Grup Enciclopèdia Catalana.
# Malur elegant

El malur elegant (Malurus elegans) és una espècie d'ocell passeriforme de la família Maluridae. És sedentària i endèmica del sud-oest d'Austràlia Occidental.
El seu nom específic, elegans, significa 'elegant' en llatí.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «malur elegant». Diccionari dels ocells del món. TERMCAT. [Consulta: 17 setembre 2023].
* ↑ Jobling, 2010, «elegans».

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# El Tibidabo (Font-rubí)

* Aquest article tracta sobre el Tibidabo (Font-rubí). Vegeu-ne altres significats a «Tibidabo».
El Tibidabo és una muntanya de 367 metres que es troba al municipi de Font-rubí, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pont de Ribelles

El Pont de Ribelles és una obra de Vilanova de l'Aguda (Noguera) inclosa a l'Inventari del Patrimoni Arquitectònic de Catalunya.

## Descripció

És de 4 arcs,tot de pedra amb tres tallamars, no ha tingut mai baranes de pedra però si unes baranes de ferro i filferro,construït entre el 1817 i 1818, pel Baró de Ribelles, segons consta en una pedra dintre de la masia dita la Torre de Ribelles. Passa per sobre del riu Llobregós, afluent per l'esquerra del Segre.

## Referències

* ↑ «Pont de Ribelles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# Plots with a View

Plots with a View, també coneguda com a Undertaking Betty, és una comèdia britànica del 2002 dirigida per Nick Huran, escrita per Frederick Ponzlov i protagonitzada per Brenda Blethyn i Alfred Molina.

## Argument

La pel·lícula tracta d'una comèdia d'humor negre sobre l'apacible vida en un petit poble on rivalitzen dues funeràries molt especials. En Boris Plotz (Alfred Molina), director de la Funerària Plotz, somniava fa vint anys -quan era un noi tímid- amb dues coses que encara no ha oblidat: el ball i la Betty (Brenda Blethyn). La Betty s'estimava en secret en Boris, però no fou capaç de contradir els desigs del seu pare, així que finalment va casar-se amb el caçafortunes Hugh Rhys Jones (Robert Pugh).
En Boris va renunciar als seus somnis i va responsabilitzar-se del negoci familiar de cerimònies fúnebres. Des d'aleshores les vides de tots dos han romàs inalterades en una plena quotidianitat, fins que la sogra de la Betty mor. És aleshores que en Boris i la Betty es retroben per organitzar el funeral de la dona, i a mesura que parlen dels preparatius, la guspira que va sorgir en la jovenesa torna a encendre's. La cerimònia té lloc a la seva funerària, per a disgust del director de la funerària rival, en Frank Featherbed (Christopher Walken). En Featherbed, un excèntric americà, està decidit a revolucionar el negoci de cerimònies fúnebres a Anglaterra amb la novetat dels funerals "temàtics". En Boris no suporta que l'únic obstacle entre ell i la Betty sigui un matrimoni amb un home que a més de no estimar-la gens li és descaradament infidel amb la Meredith (Naomi Watts).
En una desesperada temptativa per aconseguir la felicitat, la Betty intenta fingir la seva mort amb l'ajut d'en Boris per escapar plegats un cop tots hagin cregut que havia mort de debò. Mentrestant, però, l'excèntric Featherbed està celebrant el seu primer funeral temàtic ambientat en la sèrie de Star Trek, i sorprèn tots els familiars del difunt. Durant la cerimònia, l'ajudant d'en Featherbed, en Delbert (Lee Evans), que no sembla tenir gaires neurones, maneja els efectes especials per donar un toc més realista al galàctic velatori.

## Enllaços externs

* Plots with a View - Lloc web oficial
# Pimelodus stewarti

Pimelodus stewarti és una espècie de peix de la família dels pimelòdids i de l'ordre dels siluriformes.

## Morfologia

Els mascles poden assolir els 6,6 cm de llargària total.

## Distribució geogràfica

Es troba a Sud-amèrica: Brasil.

## Referències

* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lundberg, J.G. i M.W. Littmann 2003. Pimelodidae (Long-whiskered catfishes). p. 432-446. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ribeiro, F.R.V., Lucena, C.A.S. & Lucinda, P.H.F. 2008. Three new Pimelodus species (Siluriformes: Pimelodidae) from the rio Tocantins drainage, Brazil. Neotropical Ichthyology, 6 (3): 455-464.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Playa Grande

Playa Grande és un balneari i una extensió de la localitat de Piriápolis, al sud de l'Uruguai. Es troba sobre la ruta 10 i limita amb la ciutat al sud-est, amb un petit rierol com a frontera natural, i al nord limita amb el balneari de Playa Hermosa.

## Població

Segons les dades del cens de 2004, Playa Grande tenia una població aproximada de 715 habitants i comptava amb 990 habitatges.
| Any | Població |
| 1963 | 173 |
| 1975 | 226 |
| 1985 | 300 |
| 1996 | 569 |
| 2004 | 715 |

## Referències

* ↑ «Cens de 2004 del Departament de Maldonado» (XLS) (en castellà). INE, 2004. Arxivat de l'original el 2013-03-09. [Consulta: 11 desembre 2011].
* ↑ «Estadístiques 1963–1996 / P» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2011-07-21. [Consulta: 11 desembre 2011].

## Enllaços externs

* Mapa de l'INE de Piriápolis – Playa Grande Arxivat 2015-09-24 a Wayback Machine. (castellà)
# Play Dolls

Play Dolls és, junt amb Not Obtain+1, el primer àlbum de màxima duració del grup de rock japonès, 12012. L'àlbum es lliura alhora que l'àlbum Not Obtain+1.

## Llista de temes

Disc One
* "Hermit" – 4:51
* "My Room Agony" – 5:29
* "Wriggle Girls" – 5:06
* "Icy ~Cold City~" – 4:24
* "With Shallow" – 4:41
* "Melancholy" – 3:34
* "Cheeky Doll" – 5:33
* "Calf Love" – 4:16
* "The Swim" – 5:33
* "Queer Passion" – 4:20
Disc Two (DVD, Type A only)
* "Icy ~Cold City~" (Music Video) – 4:24
Disc Two (CD, Type B only)
* "See-Saw"
# Playa Verde

Playa Verde és un balneari del sud-est de l'Uruguai, ubicat al departament de Maldonado. Es troba sobre la costa del Riu de la Plata, sobre la ruta 10, 6 quilòmetres al nord-oest de Piriápolis. Limita amb Las Flores al nord-oest, separats pel rierol Tarariras, i amb el balneari Playa Hermosa al sud-est.

## Població

Segons les dades del cens de 2004, Playa Verde tenia una població aproximada de 250 habitants i un total de 578 habitatges.
| Any | Població |
| 1963 | 86 |
| 1975 | 108 |
| 1985 | 132 |
| 1996 | 154 |
| 2004 | 250 |
| 2011 | 269 |

## Referències

* ↑ «Cens de 2004 del Departament de Maldonado» (XLS) (en castellà). INE, 2004. Arxivat de l'original el 2013-03-09. [Consulta: 18 desembre 2011].
* ↑ «Estadístiques 1963–1996 / P» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2011-07-21. [Consulta: 18 desembre 2011].

## Enllaços externs

* Mapa de l'INE de Playa Verde i Playa Hermosa (castellà)
# Monte

Monte (en cors U Monte) és un municipi francès, situat a la regió de Còrsega, al departament d'Alta Còrsega. L'any 1999 tenia 444 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 196 | 207 | 189 | 241 | 303 | 444 |

## Administració

Llista d'alcaldes :
| Període | Identitat | Partit | Qualitat |
| 2001- | François Pancrazi | UMP | |

## Referències

Viccionari
# Pinsà rosat estriat

El pinsà rosat estriat (Carpodacus rubicilloides) és una espècie d'ocell de la família dels fringíl·lids (Fringillidae).

## Descripció

* Pinsà de bona grandària amb uns 19 cm de llarg. Bec i potes color gris.
* Mascle amb cara, front i part inferior del cos carmesí amb franges verticals blanques. Carpó carmesí. Clatell i esquena gris marró amb ratlles verticals fosques. Abdomen rosa.
* Femella gris marró amb línies verticals més fosques.

## Hàbitat i distribució

Habita matolls i arbusts, per sobre del nivell del bosc, al nord-oest de l'Índia, Bhutan, sud-est del Tibet i centre de la Xina. En hivern es trasllada a menors elevacions.

## Subespècies

S'han descrit dues subespècies.
* C. r. lucifer Meinertzhagen R. et Meinertzhagen A., 1926. Nord de l'Índia, el Nepal, el Bhutan i sud del Tibet.
* C. r. rubicilloides Przewalski, 1876. Est del Tibet i centre i sud de la Xina

## Referències

* ↑ «Pinsà rosat estriat». Cercaterm. TERMCAT, Centre de Terminologia. Rev. 10/04/2022(català)
# Platypelis tsaratananaensis

Platypelis tsaratananaensis és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Raxworthy, C. & Andreone, F. 2004. Platypelis tsaratananaensis. Llista Vermella d'Espècies Amenaçades de la UICN 2006. Consulta: 3 d'abril del 2008.
# Mooers

Mooers és una concentració de població designada pel cens dels Estats Units a l'estat de Nova York. Segons el cens del 2000 tenia 440 habitants.

## Demografia

Segons el cens del 2000, Mooers tenia 440 habitants, 184 habitatges, i 126 famílies. La densitat de població era de 142,8 habitants/km².
Dels 184 habitatges en un 30,4% hi vivien nens de menys de 18 anys, en un 51,6% hi vivien parelles casades, en un 12% dones solteres, i en un 31,5% no eren unitats familiars. En el 28,8% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,9% tenia menys de 18 anys, un 7,5% entre 18 i 24, un 25,2% entre 25 i 44, un 23,4% de 45 a 60 i un 20% 65 anys o més.
L'edat mediana era de 41 anys. Per cada 100 dones de 18 o més anys hi havia 91,4 homes.
La renda mediana per habitatge era de 25.250 $ i la renda mediana per família de 30.817 $. Els homes tenien una renda mediana de 31.071 $ mentre que les dones 16.767 $. La renda per capita de la població era de 14.324 $. Entorn de l'11,1% de les famílies i el 19,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mooers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Mooers». American Fact Finder. Oficina del Cens dels Estats Units, 12-01-2010.
# Posey

Posey o Sagwageri —Pèl verd— (Utah, 1863-1923) fou un cabdill ute que dirigí el darrer aixecament contra els EUA. Era cap dels witapunuche i membre per matrimoni, fill d'una paiute-navaho, dirigí una guerra contra els nord-americans el 1915. Ja el 1881 s'hagué d'enfrontar als colonitzadors nord-americans del Comtat de San Juan (Utah) fins al 1884. El 1915 matà un soldat nord-americà a la Bluff War per evitar l'arrest de Tsenegat, que havia mort un mexicà, i el 1923 es revoltà amb altres per defensar la terra. Fou emmetzinat amb farina.

## Enllaços externs

* Revolta de Posey Arxivat 2006-01-08 a Wayback Machine. (anglès)
* Revolta de Posey (2) Arxivat 2012-04-23 a Wayback Machine. (anglès)
# Posicions de combat

Posicions de combat és un anunci fet a bord d'una nau de guerra per a indicar la tripulació que cal preparar-se per un combat o un dany imminent tant ràpid com es pugui. Quan es fa la crida a posicions de combat, la tripulació es prepara per fer combat. Els membres de la tripulació fora de servei o dormint es personen a les seves posicions i es prepararen per l'acció, les portes estanques i portes a prova de foc entre les mampares es tanquen i la seguretat s'incrementa entorn les àrees sensibles, com el pont i les sales de màquines. En anglès, el terme és «Action Stations» (marina britànica) «General Quarters» (marina dels EUA).

## Referències

* ↑ Cutler, Deborah W. Cutler, Thomas J.. Dictionary of naval terms. 6th. Annapolis, Md.: Naval Institute Press, 2005. ISBN 9781591141501.
* ↑ David, Saul. The Encyclopedia of War. Dorling Kindersley Ltd, 2012, p. 396. ISBN 978-1409386643.
# Potassicjeanlouisita

La potassicjeanlouisita és un mineral de la classe dels silicats que pertany al grup dels amfíbols amb (O) dominant. Rep el nom en honor de Jean-Louis Robert (1948-2017), del Centre de Recherches sur la Synthèse et la Chimie des Minéraux (CRSCM) a Orleans.

## Característiques

La potassicjeanlouisita és un amfíbol de fórmula química K(NaCa)(Mg₄Ti)Si₈O$_{22}$O₂. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu de mineralogia de la Universitat de Pavia, amb el número de catàleg: 2018-01.

## Formació i jaciments

Va ser descoberta a Zirkel Mesa, dins el districte miner de Leucite Hills del comtat de Sweetwater (Wyoming, Estats Units), on sol trobar-se associada a la leucita. També ha estat trobada a la veïna Black Rock, sent aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Potassic-jeanlouisite» (en anglès). Mindat. [Consulta: 13 juliol 2021].
# Montes de León

Els montes de León és un conjunt de muntanyes de la península Ibèrica ubicat a la part occidental de la província de León i que va des del nord de la província de Zamora fins a arribar a la comarca d'El Bierzo. El seu pic més alt és el mont Teleno (2188m).
Altres muntanyes importants són el Vizcodillo (2.121 m), Cabeza de la Yegua (2.142 m), Guiana (1.846 m) i Peña Trevinca (2.127 m).

## Muntanyes

Pics més importants dels montes de León :
| Nom | Altitud (msnm) | Municipi |
| Teleno | 2.183 | Entre Lucillo i Truchas (León) |
| Cabeza de la Yegua | 2.142 | Castrillo de Cabrera (León) |
| Peña Trevinca | 2.127 | Entre Porto de Sanabria (Zamora), (León) i Galícia |
| Fonteirín | 2.123 | Castrillo de Cabrera (León) |
| Vizcodillo | 2.121 | Entre Truchas (León) i Rosinos de la Requejada (Zamora) |
| Peña Surbia | 2.116 | Entre Encinedo (León) i Galícia |
| El Picón | 2.079 | Encinedo (León) |
| Pico Tuerto | 2.051 | Ponferrada (León) |
| Moncalvo | 2.044 | Porto de Sanabria (Zamora) |
| Cruz Mayor | 2.024 | Entre Benuza i Castrillo de Cabrera (León) |
| Meruelas | 2.021 | Castrillo de Cabrera (León) |
| Pico de las Yeguas | 1.893 | Benuza (León) |
| Cerro Becerril | 1.873 | Ponferrada (León) |
| Aquiana | 1.846 | Ponferrada (León) |
| El Tesón | 1.809 | Ponferrada (León) |
| Sextil | 1.757 | Entre Porto de Sanabria (Zamora) i Galícia |
| Cubisco | 1.756 | Truchillas (León) |
| Sanguiñal | 1.720 | Luyego (León) |
| Llagarino | 1.688 | Entre Encinedo i Castrillo de Cabrera (León) |
| Fabero | 1.680 | Benuza (León) |
| Sixoblanco | 1.673 | Benuza (León) |
| Peña Negra | 1.580 | Truchillas (León) |
| Alto de Veiga | 1.573 | Santa Colomba de Somoza (León) |
| Redondal | 1.565 | Molinaseca (León) |
| Monte Irago | 1.528 | Santa Colomba de Somoza (León) |

## Referències

* ↑ http://www.truchillas.com/images/Lago/Vertice-Geodesico-Vizcodillo.pdf Arxivat 2014-02-25 a Wayback Machine. Reseña vértice geodésico: Vizcodillo
# Migranya (revista)

Migranya va ser una revista satírica sortida a Reus del 17 de novembre de 1921 al 5 de gener de 1922, amb 8 números.

## Història

Al primer número Migranya es presenta als lectors reusencs: "S'ha acabat la por, s'ha acabat el silenci: nosaltres us venim a despertar per a que ens seguiu, i així serà més gran la barrila..." Però immediatament presenten una declaració de principis d'un ideal que creuen que tothom hauria de sentir "la nacionalització de Catalunya, encar que per obstacle se'ns hi posin aquestes lumbreres sense flama, aquests mercaders de política local, aquesta corrupció d'homes que malversen el temps, per escatimar al nostre poble aquell aire de catalanitat i honradesa que sempre ha sigut objecte".
Coincideix en el temps amb Paricu, una altra publicació satírica reusenca que es mostra independent respecte als partits polítics. Migranya però, té un clar lligam amb el Foment Nacionalista Republicà, i els seus polítics i afiliats de renom seran fins i tot elogiats des de la revista, com és el cas de l'alcalde Loperena. En general, els prohoms locals que mostren unes actituds nacionalistes queden fora del punt de mira dels atacs de la revista. Les classes benestants locals i les entitats com El Círcol o el Centre de Lectura són els que rebran les crítiques més dures.
Dels col·laboradors només s'ha pogut confirmar la presència de Salvador Torrell, encara que la postura descaradament partidista de Migranya fa creure que els redactors eren membres del Foment Nacionalista Republicà.
La qualitat de les il·lustracions és molt bona, i hi trobem firmes com la de Ferran Casajuana (Ksa) i de Mallol.
De format quartilla, tenia quatre pàgines, l'imprimia la Impremta Vila i valia 10 cèntims.

## Localització

* Biblioteca Central Xavier Amorós de Reus.
* Biblioteca del Centre de Lectura de Reus.

## Referències

* ↑ «Qui som?». Migranya, 1, 17-XI-1921, pàg. 1.
* ↑ Ferran, Marc. Humor i sàtira a Reus: la premsa satírica (1868-1936). Reus: l'Ajuntament, 1992, p. 78-79. ISBN 8487873049.
* ↑ «Migranya». Catàleg Argus. [Consulta: 13-V-2015].
* ↑ «Migranya». CCUC. [Consulta: 13-V-2015].

## Vegeu també

* La Premsa a Reus 1813 - 1939
# Pont del Fossat del castell cartoixa de Vallparadís

El Pont del Fossat del castell cartoixa de Vallparadís és una obra del municipi de Terrassa (Vallès Occidental) inclosa en l'Inventari del Patrimoni Arquitectònic de Catalunya. És un pont d'un sol arc, fet amb pedra i sobre el fossat del castell.

## Referències

* ↑ «Pont del Fossat del castell cartoixa de Vallparadís». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 juliol 2015].